# ไทยแอร์เอเชียเอ็กซ์
ไทยแอร์เอเชียเอ็กซ์  เป็นสายการบินต้นทุนต่ำระยะไกลสายการบินแรกของประเทศไทย จากการร่วมลงทุนระหว่างไทยแอร์เอเชียและแอร์เอเชียเอกซ์ โดยมีฐานการบินที่ท่าอากาศยานดอนเมืองในกรุงเทพมหานคร

 ประวัติ 
เริ่มให้บริการครั้งแรกในเส้นทาง กรุงเทพฯ (ดอนเมือง) - โซล (อินช็อน) ประเทศเกาหลีใต้ เมื่อวันที่ 17 มิถุนายน พ.ศ. 2557 [1] และขยายเส้นทางบินสู่ประเทศญี่ปุ่น โตเกียว (นะริตะ) และ โอซะกะ (คันไซ) ในเวลาต่อมา

ด้วยกระแสการท่องเที่ยวประเทศญี่ปุ่นของนักท่องเที่ยวชาวไทย ในปี พ.ศ. 2558 จึงทำการขยายเส้นทางการบิน กรุงเทพฯ (ดอนเมือง) - ซัปโปะโระ (ชิโตะเซะ) และจะเริ่มให้บริการในวันที่ 1 พฤษภาคม พ.ศ. 2558 แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ทำให้กรมการบินพลเรือนของประเทศญี่ปุ่น (JCAB) ได้ประกาศแจ้งไม่อนุมัติการเพิ่มความถี่และเส้นทางบินใหม่ เที่ยวบินเช่าเหมาลำ (Charter Flight) และการเปลี่ยนขนาดของอากาศยานสัญชาติไทยเข้าสู่ประเทศญี่ปุ่น มีผลตั้งแต่วันที่ 29 มีนาคม พ.ศ. 2558 แต่หลังจากนั้นทางสายการบินได้รับการอนุญาตจากกรมการบินพลเรือนของประเทศญี่ปุ่น ให้สามารถทำการบินได้ในเส้นทาง ซัปโปะโระ (ชิโตะเซะ) ที่จะเริ่มให้บริการตั้งแต่วันที่ 1 พฤษภาคม 2558 เป็นต้นไปได้ ผ่านความร่วมมือของสายการบินแอร์เอเชีย เอ็กซ์ (D7) เข้ามาให้บริการแทน และได้ขอเปลี่ยนแปลงหมายเลขเที่ยวบินจาก XJ เป็น D7 เป็นการชั่วคราว แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ยังไม่กลับมาสู่สภาวะปกติ จึงต้องทำการระงับการบินเป็นชั่วคราวในเส้นทาง ซัปโปะโระ (ชิโตะเซะ) ตั้งแต่วันที่ 1 สิงหาคม พ.ศ. 2558 เป็นต้นไป

หลังจากที่ให้บริการสู่ประเทศเกาหลีและประเทศญี่ปุ่นจนประสบผลสำเร็จแล้ว ในปี พ.ศ. 2559 เมื่อประเทศไทยกำลังเป็นที่นิยมจากตลาดนักท่องเที่ยวจากประเทศจีน จึงได้เริ่มทำการขยายเปิดเส้นทางใหม่สู่ประเทศจีน ในเส้นทาง กรุงเทพฯ (ดอนเมือง) - เซี่ยงไฮ้ (ผู่ตง) เมื่อวันที่ 1 ตุลาคม พ.ศ. 2558

จากนั้นในปี พ.ศ. 2559 ได้ขยายเส้นทางบินตรงสู่ภูมิภาคตะวันออกกลางในเส้นทาง กรุงเทพฯ (ดอนเมือง) - เตหะราน (อิหม่ามโคไมนี) ประเทศอิหร่าน เริ่มให้บริการเมื่อวันที่ 22 มิถุนายน พ.ศ. 2559 และ กรุงเทพฯ (ดอนเมือง) - มัสกัต ประเทศโอมาน ในวันที่ 28 มิถุนายน พ.ศ. 2559 หลังจากนั้นไม่นานด้วยเหตุที่ตลาดนักท่องเที่ยวและการเดินทางไปท่องเที่ยวของภูมิภาคตะวันออกกลางนั้นอาจยังไม่เป็นที่นิยมมากนัก เส้นทาง เตหะราน ประเทศอิหร่าน จึงได้ปิดให้บริการลงในวันที่ 31 ตุลาคม พ.ศ. 2559 ในเวลาต่อมาไม่นานเส้นทาง มัสกัต ประเทศโอมาน ก็ได้ปิดให้บริการลงด้วยในวันที่ 15 มกราคม พ.ศ. 2560 

และเมื่อวันที่ 7 ตุลาคม พ.ศ. 2560 ทางเว็บไซต์ขององค์การการบินพลเรือนระหว่างประเทศ (ICAO) ได้ปลดธงแดงให้กับสายการบินภายในประเทศไทยเป็นที่เรียบร้อยแล้ว เส้นทาง ซัปโปะโระ (ชิโตะเซะ) จึงกลับมาเปิดให้บริการอีกครั้งเมื่อวันที่ 10 เมษายน พ.ศ. 2561 ล่าสุดได้เปิดเส้นทางไปยัง บริสเบน เมื่อวันที่ 27 มีนาคม 2562

 จุดหมายปลายทาง 
ณ เดือนมีนาคม ค.ศ. 2024 ไทยแอร์เอเชียเอ็กซ์ให้บริการเที่ยวบินสู่จุดหมายปลายทางดังต่อไปนี้:
ประเทศเมืองท่าอากาศยานหมายเหตุอ้างอิงออสเตรเลียบริสเบนท่าอากาศยานบริสเบนเมลเบิร์นท่าอากาศยานเมลเบิร์นซิดนีย์ท่าอากาศยานซิดนีย์ คิงส์ฟอร์ด สมิทจีนหนานชางท่าอากาศยานนานาชาติหนานชางฉางเป่ยเซี่ยงไฮ้ท่าอากาศยานนานาชาติซ่างไห่ผู่ตงเสิ่นหยางท่าอากาศยานนานาชาติเสิ่นหยางเถาเซียนเทียนจินท่าอากาศยานนานาชาติเทียนจินปินไห่โครเอเชียซาเกร็บท่าอากาศยานซาเกร็บจอร์เจียทบิลีซีท่าอากาศยานนานาชาติทบิลิซิอิหร่านTehranท่าอากาศยานนานาชาติอิหม่ามโคไมนีญี่ปุ่นฟูกูโอกะท่าอากาศยานฟูกูโอกะนาโงยะท่าอากาศยานนานาชาติชูบุเซ็นแทรร์โอซากะท่าอากาศยานนานาชาติคันไซซัปโปโระท่าอากาศยานชินชิโตเซะโตเกียวท่าอากาศยานนานาชาตินาริตะโอมานมัสกัตท่าอากาศยานนานาชาติมัสกัตเกาหลีใต้โซลท่าอากาศยานนานาชาติอินช็อนไทยกรุงเทพมหานครท่าอากาศยานดอนเมืองท่าอากาศยานสุวรรณภูมิ

 ฝูงบิน 
thumb|แอร์บัส เอ330-343 ทะเบียน HS-XTG ของไทยแอร์เอเชียเอ็กซ์ เที่ยวบินที่ XJ383 กำลังขึ้นจากท่าอากาศยานคิงส์ฟอร์ด ซิดนีย์ เพื่อกลับท่าอากาศยานสุวรรณภูมิ จ.สมุทรปราการ เมื่อวันที่ 11 สิงหาคม 2566 เวลา 13:13 น.ตามเวลาท้องถิ่น

ณ เดือนมีนาคม ค.ศ. 2024 ไทยแอร์เอเชียเอ็กซ์มีเครื่องบินประจำการในฝูงบินดังนี้:

+ ฝูงบินของไทยแอร์เอเชียเอ็กซ์เครื่องบินประจำการคำสั่งซื้อผู้โดยสารหมายเหตุ<span style="color:white;">P<span style="color:white;">Y<span style="color:white;">รวมแอร์บัส เอ330-3003—123653772—3673671—367367118345363รวม8—
ไทยแอร์เอเชียเอ็กซ์มีอายุฝูงบินเฉลี่ย 15.3 ปี